[bookmark: _GoBack]Για δεύτερη συνεχόμενη χρονιά και μετά την πρόσφατη συμμετοχή στο Φεστιβάλ Θεάτρου στη Φολέγανδρο, η παιδική παραγωγή της ομάδας DOT Ensemble «Μια βαλίτσα παραμύθια ταξιδεύουνε στο χρόνο» ανοίγει ξανά τη μαγική της βαλίτσα και μας καλεί να ταξιδέψουμε σε έναν κόσμο γεμάτο παραμύθια, φαντασία και αξίες. Μια παράσταση για παιδιά Νηπιαγωγείου και Δημοτικού έρχεται στα σχολεία, με στόχο να διασκεδάσει, να ψυχαγωγήσει αλλά και να προβληματίσει γύρω από τη θέση της παράδοσης και της τεχνολογίας στη ζωή των παιδιών. Στα 15α Θεατρικά Βραβεία Θεσσαλονίκης ήταν ανάμεσα στις πέντε υποψηφιότητες για την καλύτερη παιδική παράσταση.

-Την Κυριακή 11 Οκτωβρίου στις 11.30 θα παρουσιαστεί στο Θέατρο ΑΥΛΑΙΑ.-

Λίγα λόγια για την πλοκή
Η μικρή Άννα μεγαλώνει σε έναν κόσμο γεμάτο οθόνες και ηλεκτρονικά παιχνίδια. Όμως, χάρη στο βιβλίο των παραμυθιών που της έχει δώσει η γιαγιά της γνωρίζει ήρωες παλιών ιστοριών: την Κυρά Καλή, το ποντικάκι Χαλβά, τη Φεγγαροντυμένη, τους Μήνες και τα αηδόνια. Οι ήρωες αυτοί θα τη βοηθήσουν να ανακαλύψει πως, πέρα από την τεχνολογία, υπάρχει ένας κόσμος φαντασίας, αγάπης και αξιών που παραμένει ζωντανός στον χρόνο και τη συντροφεύει σε όλη της τη ζωή, μέχρι τα βαθιά της γεράματα.

Η γιαγιά έλεγε πάντα… Η μαγεία δεν έχει ηλικία, απλώς αλλάζει εποχή!

Θέματα που θίγονται
Η παράσταση, με χιούμορ και τρυφερότητα, αγγίζει ζητήματα που απασχολούν κάθε γονιό και εκπαιδευτικό σήμερα:
· Η σχέση των παιδιών με την τεχνολογία και η ανάγκη για ισορροπία.
· Η αξία της παράδοσης και των παραμυθιών ως φορέων μνήμης και αξιών.
· Η σημασία της αγάπης, της διαφορετικότητας, της ελεύθερης επιλογής και της αληθινής φιλίας.
· Η δύναμη του διαλόγου, της συγγνώμης και της αποδοχής.
· Η αναζήτηση της ουσίας στα απλά, καθημερινά πράγματα.

Σκηνοθετική προσέγγιση
Με τραγούδι, μάσκες, κίνηση, κουκλοθέατρο και συνεχή μεταμόρφωση των ηθοποιών σε διαφορετικούς ρόλους, δημιουργούμε μια μαγική ατμόσφαιρα όπου το παραμύθι συναντά το σήμερα. Στόχος μας είναι τα παιδιά να διασκεδάσουν, να συγκινηθούν αλλά και να προβληματιστούν, παίρνοντας μαζί τους μηνύματα που θα τα συνοδεύουν στην καθημερινότητά τους.

Συντελεστές
Σύλληψη - αρχική ιδέα: Δημήτρης Κρίκος
Πρωτότυπο κείμενο: Λίλα Παντελίδου
Προσαρμογή κειμένου: Η Ομάδα
Σκηνοθεσία: Δημήτρης Κρίκος
Σκηνικά: Η Ομάδα
Κοστούμια: Νεφέλη Νικολαΐδη
Κίνηση: Μέλπω Βασιλικού
Μουσική: Μάριος Αποστολακούλης
Φωτισμοί: Αθηνά Μπανάβα
Κατασκευές: Βαγγέλης Ξόνογλου
Β. Σκηνοθέτη: Χάρης Θώμος
Φωτογραφίες - Trailer: Soul Art Photography
Γραφιστική επιμέλεια: Χάρης Θώμος
Υπεύθυνη επικοινωνίας & σχολείων: Μαρία Τότσκα, 6983030542
Παραγωγή: DOT Ensemble
Παίζουν: Ευαγγελία Αυγερινάκη, Νεφέλη Γκίκογλου, Βασιλεία Κενάνογλου
Πληροφορίες
· Κυριακή 11/10/2026
· Ώρα έναρξης: 11.30
· Θέατρο ΑΥΛΑΙΑ, Τσιμισκή 136
· Εισιτήρια: https://www.more.com/gr-el/tickets/theater/mia-balitsa-paramythia-taksideuoune-sto-xrono/
· Καθημερινές παραστάσεις για σχολεία
· Trailer: https://youtu.be/bHyz23aTcKk





